﻿

На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23), члана 8. Закона о буџету Републике Србије за 2023. годину („Службени гласник РС”, број 138/22) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2023. Години**

Објављено у „Службеном гласнику РС”, бр. 60/2023 од 21.07.2023. године

Члан 1.

У Уредби о расподели подстицаја у пољопривреди и руралном развоју у 2023. години („Службени гласник РС”, бр. 8/23, 21/23, 27/23, 42/23, 52/23 и 55/23), у члану 2. став 2. речи: ,,Укупна средства на Економској класификацији 451 – Субвенције јавним нефинансијским предузећима и организацијама утврђена су у износу од 44.039.093.000 динара, од чега се средства у износу од 26.954.168.000 динара распоређују у складу са овом уредбом.ˮ замењују се речима: ,,Укупна средства на Економској класификацији 451 – Субвенције јавним нефинансијским предузећима и организацијама утврђена су у износу од 46.339.093.000 динара, од чега се средства у износу од 29.254.168.000 динара распоређују у складу са овом уредбом, од чега је износ од 26.954.168.000 динара опредељен у буџету Републике Србије, а износ од 2.300.000.000 динара биће обезбеђен у буџету Републике Србије.ˮ

Члан 2.

У члану 5. став 1. мења се и гласи:

,,Обим средстава за директна плаћања износи 23.082.368.000 динара, од чега је износ од 20.782.368.000 динара опредељен у буџету Републике Србије, а износ од 2.300.000.000 динара биће обезбеђен у буџету Републике Србије.ˮ

У ставу 2. тачка 1) мења се и гласи:

,,1) премију за млеко за четврти квартал 2022. године и први и други квартал 2023. године у износу од 9.427.930.000 динара, од чега је износ од 7.127.930.000 динара опредељен у буџету Републике Србије, а износ од 2.300.000.000 динара биће обезбеђен у буџету Републике Србије;ˮ

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-6418/2023

У Београду, 20. јула 2023. године

**Влада**

Председник,

**Ана Брнабић,** с.р.